**Coca-Cola The Voice Happy Energy Tour 2024 с невероятен концерт в Пловдив**

*Много хитове, изненади и активности очакваха феновете на площад „Централен“*

Вторият концерт от Coca-Cola The Voice Happy Energy Tour 2024 – музиката те кара да си тук, вдигна нивото на настроението в Пловдив до краен предел. Десетки хиляди се събраха под жаркото слънце на площад „Централен“, за да се забавляват с 3 часа хитове и най-обичаните български изпълнители. За пръв път, пред толкова много публика, Dara Ekimova и Мила Роберт изпълниха общия проект „Мале, Мале“, който очакваме да излезе съвсем скоро. Torino & Pashata и DARA направиха импровизирани giveaway-и и зарадваха феновете с техен мърч.

Фестивалната част започна още в 16:00 часа, когато жителите и гостите на „Града под тепетата“ имаха възможността да се освежат със студени напитки Coca-Cola, да тестват своите филмови познания с играта на VIVACOM - EON Film Challenge, както и да опитат RiceUp изненадите. Стан и Стефи също бяха на терен, за да се срещнат с техните фенове.

DJ Mascota и McP разгорещиха публиката със своите летни миксове, а Remi Toin и неговата компания показаха изумителни движения от голямата сцена на #CCTVHET24 за началото на най-голямото лятно музикално турне в Пловдив. Щастието в очите на пловдивчани си пролича още от появата на първия изпълнител – Мила Роберт. Тя изпълни някои от най-големите хитове, както и най-новото от нея „Нови очи“.

Боро Първи бе вторият, който завладя сцената на Coca-Cola The Voice Happy Energy Tour 2024. „Майко, Майко“, „Камък и ножица“ и „Задната седалка“ бяха само част от парчетата, които талантливият рапър изпя пред меломаните. Dara Ekimova излезе с бурни овации от феновете, които тръпнеха в очакване за някои от най-големите ѝ хитове. Тя поднесе и изненада на пловдивчани като покани Мила Роберт при нея, за да изпълнят „Мале, Мале“. Двете разказаха пред микрофона на Мари-Никол и The Voice кога ще излезе този проект, а интервюто може да гледате в началото на следващата седмица по The Voice TV.

Михаела Маринова завладя сърцата в Пловдив с доказаните хитове от нейната кариера и се раздаде „До безкрай“ пред многохилядната публика. „Листата падат“, „Само ти“ и “Stay” бяха само част от проектите в нейния репертоар. Латино генг кралете Torino & Pashata в компанията на Иван Тишев и Marianoff разтърсиха площад „Централен“ с тежкарски рими и докосващи сърцето балади. Кулминацията в техния сет „Довиждане“ призова публиката да пусне светкавиците на телефоните си и осветиха „Града под тепетата“. Най-шумните фенове получиха тениски от любимите артисти.

DARA бе истински огън на сцената на #CCTVHET24. С невероятни движения, пироефекти и много хитове тя остави меломаните без дъх, защото е „Родена такава“. „Thunder”, „Змия“ и още обичани проекти звучаха в нейния сет. И във втория град от най-голямото лятно музикално турне хитовата изпълнителка направи импровизиран giveaway с нейни тениски.

Грандиозен финал в Пловдив направи хедлайнерът на Coca-Cola The Voice Happy Energy Tour 2024 – Криско. Феновете останаха „Видимо доволни“ под звуците на „Старият Криско“ и хитове като „Bazooka”, „Почивни дни“ и „Гледай как се прави“. Заедно с Боро Първи те изпяха и „Мърдай“, а кулминацията бе запазена за „Да или не“ секунди преди 22:00 часа.

Ексклузивна информация за турнето, уникални кадри от всички концерти и любопитни новини могат да бъдат намерени на Facebook страниците на [Coca-Cola България](https://www.facebook.com/cocacolabulgaria) и [The Voice Radio & TV Bulgaria](https://www.facebook.com/TheVoiceRadioTV), както и в Instagram профилите [Coca-Cola България](https://www.instagram.com/cocacolabulgaria/) и [The Voice Radio & TV Bulgaria](https://www.instagram.com/thevoiceradiotv/).

Coca-Cola The Voice Happy Energy Tour 2024 продължава в Бургас на 19 юли. Площад „Тройката“ е следващата спирка от лятната обиколка, а началото на активностите е отново в 16:00 часа. Два дни по-късно ще посетим Варна (21 юли), а през септември ще се видим в Севлиево (7 септември) и Грандиозният финал в София - в средата на септември.